09.10.2023 09:34
Uutisia ja Infoa vko 41
Viimeinen kisa, Kinkkukisa scramble kisaillaan 15.10. Yhteislähtö
Aukioloajat ja greenfee hinnat
Klubi suljetaan ma 16.10. Viikolla 41 olemme auki päivittäin 10-15. OIkein huonon sään sattuessa / pakkasella on kenttä kiinni ja silloin myös klubi rajoitetummin auki.
Golfautojen käyttö kielletty 16.10 alkaen
Kenttä suljetaan viimeistään maanantaina 30.10.
Kaudenpäätös scramble pelataan 21.10 jos sää on hyvä.
Lokakuun greenfee 40€/25€
Kenttämestarin uutiset
Poistamme kastelujärjestelmän vedet käytöstä tiistaista lähtien. Järjestelmän annetaan ensin valua tyhjäksi ja torstaina järjestelmä puhalletaan paineilmalla tyhjäksi. Puhalluksen aikana järjestelmästä lentää pieniä määriä vettä ja vesihöyryä. Kuivikekäymälöiden käsienpesuvedet poistuvat samaan aikaan käytöstä. 10 vessoihin jää toistaiseksi vedet käyttöön, mutta ulkovesipiste suljetaan.
Kentän ollessa jäässä 1 ja 10 teelle viedään kenttä suljettu- kyltti ja narut kulkuväylien eteen. Jäisellä nurmella liikkuminen on ehdottomasti kielletty. Kenttähenkilökunta poistaa esteet kentän sulaessa.
Paremman talvehtimisen varmistamiseksi klubin edustalla oleva puttiviheriö suljetaan käytöltä (pakkasherkin ja suurin käyttö). Muut harjoitusalueet jäävät käyttöön.
Klubin alaterassin laatoituksen korjaukset aloitetaan vanhojen laattojen poistolla tällä viikolla.
Terveisin
Ville, Kenttämestari
Tulevia tapahtumia
su 15.10. Kinkkukisa Scramble, 2hlö joukkueet. Kaikille avoin kilpailu!
|lue lisää ja ilmoittaudu|
la 21.10. Kauden lopetus kisa, Irish Rumble. Yhteislähtö klo 11.00. Ilmoittautuminen avataan 18.10. jos sää näyttää hyvältä!
-
|Tapahtumakalenteri|
Päättäjäisten tunnelmakuvia. Kiitos kemuista ja kaudesta 2023
Naisten uutisia
Seuran päättäjäistilaisuudessa 7.10. naistoimikunta luovutti Birdie-kisan (eniten oman kentän kisoissa tehdyt birdiet) voittajalle Pirjo Lehtoselle kiertopalkinnon Sininen lintu.
Tähän iloiseen kuvaan on mukava "virallisesti" päättää kausi. Naistoimikunta kiittää kaikkia seuran naisia aktiivisuudesta, samoin iso kiitos Hartola Golfin yhteisölle hyvästä yhteishengestä.
Parhainta syksyn jatkoa! Terveisin Anita
Punaiselta tiiltä
Tällä palstalla tapaamme Hartolan ladygolffareita samojen kysymysten äärellä. Kauden kuluessa tehdyt tiiviit henkilökuvat löytyvät kootusti Naistoimikunnan sivuilta.
Kaikki pelaajaesittelyt löytyvät toimikunnan sivustolta kohdasta: Punaiselta tiiltä